Diari Oficial de la Generalitat Valenciana


Sumari del DOGV 2344, del 13-09-1994 (1994/832390)

RESOLUCIÓ de 22 de juny de 1994, del conseller d'Administració Pública7 per la qual es fa pública l'actualització de les estipulacions jurídiques i econòmiques corresponents a la separació patrimonial i assignació de deutes i càrregues entre el nou municipi de San Juan de Moró i el de Vilafamés (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2344

Data del DOGV
:   13-09-1994

Secció del DOGV
:   ALTRES DISPOSICIONS

Número del document
:   1994/832390


Data del document
:   22-06-1994

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

RESOLUCIó de 22 de juny de 1994, del conseller d'Administració Pública, per la qual es fa pública l'actualització de les estipulacions jurídiques i econòmiques corresponents a la separació patrimonial i assignació de deutes i càrregues entre el nou municipi de San Juan de Moró i el de Vilafamés (Castelló). [94/5494]  
El Consell de la Generalitat Valenciana, mitjançant el Decret 201/1990, de 10 de desembre (DOGV núm. 1447, de 20 de desembre de 1990), va segregar una part del terme municipal de Vilafamés (Castelló) per a constituir el municipi independent amb la denominació de San Juan de Moró.  
L'article 2.2 d'aquest Decret estableix: S'aproven les estipulacions jurídiques i econòmiques que figuren en l'expedient sobre separació patrimonial i assignació de deutes i càrregues entre el nou municipi de San Juan de Moró i el de Vilafamés l'actualització del qual es farà pública mitjançant la corresponent Resolució del conseller d'Administració Pública.  
D'acord amb el que preveu el precepte transcrit s'ha efectuat l'actualització de la separació patrimonial i assignació de deutes i càrregues entre el nou municipi de San Juan de Moró i el de Vilafamés, amb audiència prèvia de les dues parts interessades i d'acord amb els criteris continguts en les estipulacions jurídiques i econòmiques aprovades en el seu dia per l'esmentat Decret 201/1990. Per aquest motiu, resolc:  
Disposar la publicació de l'actualització de les estipulacions jurídiques i econòmiques corresponents a la separació patrimonial i assignació de deutes i càrregues entre el nou municipi de San Juan Moró i el de Vilafamés, que figuren recollides en l'annex d' aquesta Resolució.  
València, 22 de juny de 1994.- El Conseller d'Administració Pública: Luis Berenguer Fuster  
ANNEX  
Actualització de la separació patrimonial i assignació de deutes i cárregues entre el municipi de San Juan de Moró i el de Vilafamés, segons les estipulacions jurídiques i econòmiques aprovades pel Consell de la Generalitat Valenciana  
A) Béns i drets transferits al municipi de San Juan de Moró  
 Número Enumeració dels béns Valoració PTA  
en l'inventari  
   
2 Edifici de dues plantes situat  
 en c/ Cervantes, destinat a oficines  
 municipal 6.779.521  
6 Cementeri de 964 m2, que confronta  
 dreta amb Fco. Centelles, esquerra  
 amb Cándido Marzá i fons amb   
 Francisco Blasco 3.317.821  
26 Una muntanya a Vilaret de 15 ha  
 destinat a llenyes baixes  
 Parcel·la 8 polígon 39. 350.000  
27 Una muntanya a Pedrisa,  
 de 37,50 ha destinat a llenyes baixes  
 parcel·la 9a polígon 39 25.000  
28 Una muntanya a Molí Roig   
 de 2,0222 ha destinat a llenyes baixes,  
 parcel·les 230 i 314 polígon 36. 45.000  
29 Muntanya a Molí Roig,  
 de 8,8878 ha destinat a llenyes baixes  
 i fustes, parcel·la 85 polígon 21 632.296  
33 Una muntanya a Mollet de 3,85 ha   
 destinat a llenyes baixes. Parte   
 parcel·les 59, 36 i 37 polígon 36 50.000.  
34 Una muntanya a Tossal Blanch  
 de 18 ha destinat a llenyes baixes,  
 parcel·la 170, polígon 63 745.831  
36 Una muntanya al Barranc de Les Parres,  
 de 75 àrees, destinat a llenyes baixes,  
 parcel·la 11 del polígon 158 8.000  
39 Un solar a la Font de la Figuera  
 de 3 àrees per a la instal·lació  
 de l'estació depuradora de  
 San Juan de Moró 4.000  
45 Terreny de 1.385 m2 adquirit   
 el 31-7-1964 a la Caja Rural   
 San Juan Bautista, situat al carrer  
 Lepanto, on existeix un bloc de 2 aules  
 i habitatges dels mestres 807.958  
46 Terreny al carrer Lepanto de 2.223 m2  
 adquirit el 1982 a l'Associació Familiar  
 San Juan Bautista,per a la construcció  
 de camp d'esports i aules escolars.  
47 Un terreny al Barranc de les Parres,  
 de 6.445 m2, format per les parcel·les  
 177 i 182 del polígon 37 i per part  
 de la parcel·la 65 d'aquest polígon,  
 per a situar abocador de fem  
 a San Juan de Moró 120.000  
49 Un solar de 16.880 m2 a la partida  
 Cementeri i Sanico  
 de San Juan de Moró,  
 per a situar complex poliesportiu 08.227.739  
51 Un solar de 213 m2 al carrer Lepanto  
 de San Juan de Moró, que confronta  
 dreta escoles, esquerra magatzem  
 de la Cooperativa Agrícola  
 de San Juan Bautista per a situar  
 escoles públiques 409.244  
53 Una font al Paratge Font de la figuera 515.265  
55 Un terreny de 200 m2 a la Partida  
 Saloni, part de parcel·la 7 del polígon 16,   
 adquirit per compra-venda a la Sra  
 María Andreu Ramos, per a ubicar  
 la depuradora de Corrertilla 60.000  
56 Un terreny de 50 m2 al Mas de Flors,  
 part de la parcel·la núm. 1 del polígon 19,  
 cedida pel Sr. José Latorre Edo,  
 per a situar el nou pou d'aigua   
 al Mas de Flors 1.462.400  
59 Solar a San Juan de Moró de 450 m2  
 dels quals 300 m2 són edificables  
 i 150 corresponen a vials, situat  
 a la confluència dels carrers prolongació  
 de Mossèn Lluís Belles i c/ en Projecte,  
 per a situar magatzem municipal  
 a San Juan de Moró 9.845.511  
B) Préstecs corresponents a obres executades a San Juan de Moró  
1.Préstec del Banco de Crédito Local de EspaÑa, per a executar l'obra de pavimentacions a San Juan de Moró, per un import de 4.549.186 de ptes., concertat el 1982 i reintegrable en 14 anys més 1 de mancança.  
Resten 6 anualitats 2.782.831 de ptes.  
2.Préstec del Banco de Crédito Local de EspaÑa, per a l'execució de les obres de proveïment, distribució i sanejament d'aigües al Mas de Flors, per un import de 5.379.726 de ptes., concertat el 1983, i reintegrable en 14 anys més 2 de mancança, minorat en 476.088 ptes. per no haver-se disposat d'aquesta part del crèdit.  
Resten 8 anualitats 3.251.837 de ptes.  
3.Préstec del Banco de Crédito Local de EspaÑa, per a l'execució de l'obra del magatzem municipal a San Juan de Moró, per un import de 4.000.000 de ptes., concertat el 1989 i reintegrable en 10 anys més 1 de mancança, minorat en 20.000 ptes., de les quals no es varen disposar.  
Resten 10 anualitats 3.980.000 de ptes.  
C) Altres càrregues i obligacions  
L'Ajuntament de San Juan de Moró assumirà aquelles càrregues i obligacions que hagen servit per a finançar obres, béns o serveis al seu terme municipal. En el cas que no ho haja sigut en la totalitat de la càrrega o obligació, l'assumirà en la part proporcional d'aquesta.  
D) Traspàs de mitjans personals  
Passarà a formar part de l'Ajuntament de San Juan de Moró, el funcionari Sr. Juan Rubio Gil, que en la seua qualitat d'encarregat del segon districte, resideix a San Juan de Moró i ha vingut prestant habitualment els seus serveis en aquest nucli, i es tindrà en compte l'acceptació expressa que al respecte ha formulat l'esmentat funcionari.  
E) Planejament urbanístic general  
El planejament urbanístic general vigent al terme de San Juan de Moró serà l'aprovat en el seu dia per l'Ajuntament de Vilafamés, sense perjudici que la nova Corporació de San Juan de Moró, d'acord a la normativa vigent en la matèria, puga procedir a la revisió del planejament vigent, a l'objecte d'adoptar nous criteris respecte de l'estructura general i orgànica del seu territori.  
F) Lliurament de documents  
L'Ajuntament de Vilafamés lliurarà al de San Juan de Moró tota la documentació dels arxius corresponents a aquest nucli, i s'estableix la possibilitat de fotocopiar tot el material d'interès que hi ha durant els anys en què ambdós ens formaren un sol municipi.